เจ็บหน้าอกมาเกือบอาทิตย์ได้แล้วค่ะ เวลาหายใจเข้าจะรู้สึกเจ็บตรงกลางหน้าอก จะเจ็บมาก ๆ เวลาที่หาวหรือจะจาม มีบางช่วงที่มันดีขึ้น แต่สักพักก็กลับมาเป็นอีก เมื่อวันศุกร์-เสาร์ที่ผ่านมามีอาการแทรกซ้อนด้วยคือเจ็บท้องฝั่งซ้าย ตอนแรกจะเจ็บเวลาหัวเราะหรือขยับร่างกายแล้วต้องเกร็งช่วงท้อง แต่ช่วงเช้าวันเสาร์นั่งเฉย ๆ ก็เป็น พอผ่านไปสักพักก็ดีขึ้นมีเจ็บบ้างนิดหน่อยบางช่วง อาการอื่น ๆ อีกก็คือรู้สึกเจ็บตามร่างกาย เคยขยับตัวแล้วแปล๊บที่กระดูกตรงต้นขา อาการประมาณนี้พอประเมินได้ไหมคะว่าจะเป็นอะไร แล้วมันเกี่ยวกันไหม เพราะอาการทุกอย่างเพิ่งเริ่มเป็นเมื่อสี่ห้าวันที่แล้ว
สวัสดีคะ อาการเจ็บหน้าอก เกิดได้จากหลายสาเหตุค่ะ ซึ่งอาจจะมีได้จากภาวะแผลในกระเพาะอาหารแผลในลำไส้ส่วนต้นตับอ่อนอักเสบการติดเชื้อในปอดภาวะความผิดปรกติของหัวใจกล้ามเนื้ออักเสบกระดูกซี่โครงอักเสบความผิดปรกติของหลอดอาหารการสูบบุหรี่การดื่มสุราซึ่งจากประวัติเบื้องต้นเหมือนจะเข้าได้กับเรื่องของกล้ามเนื้ออักเสบ เพราะสัมพันธ์กับเรื่องของการเปลี่ยนแปลงท่าทาง แต่ปัญหาเรื่องการร้าวมาที่กระดูกต้นขา อาจจะต้องดูว่ามีความผิดปรกติอื่นร่วมด้วยหรือไม่ค่ะ เช่น อาจจะมีเรื่องของนิ่วในท่อไต ได้เช่นกันค่ะ นิ่วไตคนไข้มักจะมาด้วยปวดหลังค่ะ นิ่วในท่อไตมักจะมีการร้าวมาที่ขาหนีบค่ะแนะนำพบแพทย์ตรวจค่ะ